Bruno Bernardus Heim
Bruno Bernardus Heim (natus in Olten in Helvetiae pago Soloduro die 5 Martii 1911; ibidem mortuus die 18 Martii 2003), archiepiscopus, fuit primus nuntius apostolicus apud Curiam Sancti-Iacobi in Magna Britannia a tempore Reformationis. Notus etiam erat ut peritissimus in scientia heraldica et ut unus e melioribus pictoribus heraldicis Civitatis Vaticanae. Creavit et composuit insignia heraldica quinque paparum a Ioanne XXIIImo, quem ut nuntium Lutetiae Heim cognovit cum ipse apud nuntiaturam Parisiensem operam dedit (1947 - 1950), ad Ioannem-Paulum IIdum. Etiam conscripsit libros magni momenti de re heraldica ecclesiastica et generali.